Britania Raya Tony Blair ya iku siji-sijiné pamimpin saka kalima nagara kutha kandidat sing ngayahi lobi pribadi (uga siji-sijiné pejabat dhuwur sing ngrawuhi Olimpiade 2004).[16] Moskwa ya iku kutha pisanan sing dicoret, diikuti New York lan Madrid. Loro kutha pungkasan sing sisa ya iku London lan Paris. Ing pungkasan pamungutan swara puteran kapapat, London menangaké hak penyelenggaraan Olimpiade 2012 kanthi 54 swara, ngalahaké Paris kanthi 50 swara.[17] Manéka layang kabar Prancis nyalahaké kalah Paris ing pernyataan Presidhèn Prancis Jacques Chirac sadurungé pamungutan swara yèn "Kita ora bisa percaya marang wong-wong [Britania] sing panganané ala. Sawisé Finlandia, ya iku nagara sing panganané paling ala."[18] Loro anggota Komite Olimpiade Internasional wektu iki asal saka Finlandia. Sawetara sumber warta liya ngutip sesambat Bertrand Delanoë ngenani patemon tengah wengi sesidheman antara Tony Blair karo sawetara perwakilan IOC (saka Afrika) amarga nduwèni prabawa kuwat ing pamungutan swara pungkasan.[19] Nalika nglaporaké kamenangan London, médhia Britania ngliput swasana wong-wong ing Prancis lan Britania (lan kutha kandidat liya), lan mbandhingaké réaksiné ing London lan réaksi ing Paris sing ngarep-arep Prancis menang.[20][21][22] Sayangnya, selebrasi ing London ora berlangsung suwé nalika sistem transportasi London diserang déning teroris kurang saka 24 jam sawisé pengumuman kasebut.[23]